**Pályázati felhívás honvédségi ösztöndíjra**

A Mészáros Lázár ösztöndíjat elnyert hallgatókkal köthető ösztöndíjszerződésekről,
valamint az ösztöndíjak folyósításának rendjéről szóló 45/2017. (VIII. 31.) HM utasítás alapján a katonai oktatást is folytató intézményekben nem megszerezhető végzettséget igénylő beosztások feltöltése érdekében Magyarország honvédelmi minisztere pályázatot hirdet a Honvédelmi Minisztérium által folyósított ösztöndíj elnyerésére.

Az ösztöndíjra pályázatot nyújthatnak be a felsőoktatási intézmény nappali munkarendű felsőfokú alapképzésében, mesterképzésében vagy osztatlan képzésében, nappali munkarendű szakképzés keretében hallgatói jogviszonyban álló; továbbá iskolarendszerű, esti, levelező munkarendű vagy távoktatásos formában, szakképzés keretében tanulmányokat folytató tanulók.

Felsőoktatásban vagy felsőfokú szakképzésben az alábbi szakokon/szakirányokon tanulóknak lehet pályázni:

|  |  |  |  |
| --- | --- | --- | --- |
| **Kar/szak** | **Szakirány** | **Végzettség megnevezése** | **Foglalkoztatás kezdete** |
| építőmérnöki, építészmérnöki | építőmérnök, építészmérnök | építőmérnök, építészmérnök | 2023.  |
| repülőmérnöki alapképzési szak | közforgalmi repülőgép-vezetői | közforgalmi repülőgép-vezetői | 2023. |
| BMGE Aviation Engineer (műszaki előképzettséggel) /Aviation Specialista | légiforgalmi pilóta program (Mester képzés) | másodpilóta / első tiszt | 2022. |
| BMGE, Óbudai Egyetemvillamosmérnöki | Infokommunikációs rendszerek,infokommunikációs technológiák | villamosmérnök | 2023. |
| BMGE, Óbudai Egyetemvillamosmérnöki | Infokommunikációs rendszerek,infokommunikációs technológiák | mérnök-informatikus | 2021. (2022.)\* |
| BMGE, villamosmérnöki (mesterképzés) | vezeték nélküli rendszerek és alkalmazások | villamosmérnök | 2021. (2022.)\* |
| BMGE Villamosmérnöki és Informatikai Kar | Beágyazott és irányító rendszerek specializáció | villamosmérnök (BSC/MSC)  | 2020. (2021.)\* |
| BMGE Villamosmérnöki és Informatikai Kar | Infokommunikációs rendszerek specializáció | villamosmérnök (BSC/MSC)  | 2020. (2021.)\* |

|  |  |  |  |
| --- | --- | --- | --- |
| **Kar/szak** | **Szakirány** | **Végzettség megnevezése** | **Foglalkoztatás kezdete** |
| építőmérnöki | építőmérnök | építőmérnöki Bsc/szerkezetmérnöki Msc | 2021. (2022.)\* |
| informatikai  | mérnökinformatikus | mérnökinformatikus | 2021., 2022., 2023., |
| vegyészmérnöki | vegyészmérnök | vegyészmérnök | 2020., 2021.,2022.,2023. |
| villamosmérnöki | villamosmérnök | villamosmérnök | 2021., 2022., 2023. |
| építőmérnöki | mélyépítő | építőmérnök | 2021., 2022., 2023. |
| gépészmérnök | általános gépész | gépészmérnök | 2021., 2022., 2023. |
| ELTE Természettudományi Kar, Földrajz- és Földtudományi Intézet, Meteorológiai Tanszék | Meteorológus | meteorológus | 2020. |
| Óbudai Egyetem, Alba Régia Műszaki Kar, Geoinformatikai Intézet | Földmérő és földrendező mérnök alapszak | földmérő és földrendező mérnök | 2020. |
| Eötvös Loránd Tudományegyetem, Informatikai Kar, Térképtudományi és Geoinformatikai Tanszék | térképész | térképész | 2020. |
| BMGE, Építőmérnöki Kar | építőmérnök, földmérő szakirány | földmérő és térinformatikai mérnök | 2020. |
| PTE, Földrajz és Földtudományi Intézet | földrajz, vagy földtudományi BSC, térképészet és geoinformatika spcializáció | geoinformatikus /geográfus | 2020. |

|  |  |  |  |
| --- | --- | --- | --- |
| **Kar/szak** | **Szakirány** | **Végzettség megnevezése** | **Foglalkoztatás kezdete** |
| SZTE Természettudományi és Informatikai Kar, Földrajzi és földtudományi Intézet | geoinformatikus /geográfus | geoinformatikus | 2020. |
| Általános Orvostudományi Kar, 2. évfolyamos hallgató | általános orvos | általános orvos | 2024. |
| Általános Orvostudományi Kar, 3. évfolyamos hallgató | általános orvos | általános orvos | 2023. |
| SE ETK Ápolás és betegellátás | ápoló | ápoló | 2021. |
| SE ETK Ápolás és betegellátás | mentőtiszt | mentőtiszt | 2021. |
| SE ETK Ápolás és betegellátás | orvosi diagnosztikai analitikus | orvosi diagnosztikai analitikus | 2021. |
| SE ETK Egészségügyi Gondozás és Prevenció | népegészségügyi ellenőr | Népegészségügyi ellenőr | 2021. |
| DE EK Ápolás és betegellátás | mentőtiszt | mentőtiszt | 2021. |
| DE EK Ápolás és betegellátás | ápoló | ápoló | 2021. |
| PTE Ápolás és betegellátás | ápoló | ápoló | 2021. |
| PTE Ápolás és betegellátás | orvosi diagnosztikai analitikus | Orvosi diagnosztikai analitikus | 2021. |
| SZTE Ápolás és betegellátás | ápoló | ápoló | 2021. |
| ME EK Ápolás és betegellátás | ápoló | ápoló | 2021. |

|  |  |  |  |
| --- | --- | --- | --- |
| **Kar/szak** | **Szakirány** | **Végzettség megnevezése** | **Foglalkoztatás kezdete** |
| ME EK Ápolás és betegellátás | orvosi diagnosztikai analitikus | Orvosi diagnosztikai analitikus | 2021. |
| Általános orvostudományi kar, 4. évfolyamos hallgató | általános orvos | általános orvos | 2022. |
| logisztikai menedzser | logisztikai ügyintéző | logisztikai menedzser | 2021., 2022.,2023. |

Szakképzésben tanulók részére az alábbi szakképzettséget szerzőknek lehet pályázni:

|  |  |  |  |
| --- | --- | --- | --- |
| **Szakmacsoport / Szakképző Centrum** | **Ágazat** | **Végzettség megnevezése** | **Foglalkoztatás kezdete** |
| Budapesti Gépészeti Szakképzési CentrumKossuth Lajos Két Tanítási Nyelvű Műszaki Szakgimnáziuma | repülőgép szerelő | repülőgép szerelő | 2020 (2021)\* |
| Budapesti Gépészeti Szakképzési CentrumKossuth Lajos Két Tanítási Nyelvű Műszaki Szakgimnáziuma | avionika | avionikus | 2020 (2021)\* |
| Szolnoki Műszaki Szakképzési CentrumBaross Gábor Gépipari, Közlekedési Szakgimnáziuma és Szakközépiskolája | repülőgép-szerelő (2 év) | repülőgép szerelő | 2020 (2021)\* |
| Logisztika | páncélos és gépjármű technikai | autószerelő | 2020. |
| Logisztika | Páncélos és gépjármű technikai | autóvillamossági szerelő | 2020. |
| Logisztika | Páncélos és gépjármű technikai | gépkocsivezető C jogosítvány | 2020. |
| Logisztika | Különleges berendezés technikai | gépszerelő/műszerész | 2020. |
| **Szakmacsoport / Szakképző Centrum** | **Ágazat** | **Végzettség megnevezése** | **Foglalkoztatás kezdete** |
| Logisztika | Különleges berendezés technikai | gépkocsivezető C jogosítvány | 2020. |
| Logisztika | Különleges berendezés technikai | autóvillamossági szerelő/műszerész | 2020. |
| Logisztika | Elektronikai | elektronikai műszerész | 2020. |
| Budapesti Varga Márton Kertészeti és Földmérési Szakgimnázium | Földmérő, földügyi és térinformatikus technikus | földmérő, térinformatikus technikus | 2020. |
| Pécsi SZC Pollack Mihály Szakgimnázium | Földmérő, földügyi és térinformatikus technikus | földmérő, térinformatikus technikus | 2020. |
| Szombathelyi Élelmiszeripari és Földmérési Szakgimnázium | Földmérő, földügyi és térinformatikus technikus | földmérő, térinformatikus technikus | 2020. |
| Békéscsabai SZC Vásárhelyi Pál Szakközépiskola | Földmérő, földügyi és térinformatikus technikus | földmérő, térinformatikus technikus | 2020. |
| Budapesti Vendéglátóipari és Humán SZC Raul Wallenberg Szakgimnáziuma és Szakközépiskolája | Ápoló  | ápoló | 2020. |
| Kanizsay Dorottya Katolikus Középiskola | Ápoló | ápoló | 2020. |

( \* - A szakmai felelős által még elfogadható időpont)

Ösztöndíjszerződés azzal a hallgatóval köthető, aki:

* 18. életévét betöltötte,
* cselekvőképes,
* magyar állampolgár,
* büntetlen előéletű,
* állandó belföldi lakóhellyel vagy tartózkodási hellyel rendelkezik,
* megfelel a honvédségi ösztöndíjas hallgatókra vonatkozó egészségi, pszichikai, fizikai és egyéb alkalmassági követelményeknek,
* hazai iskolarendszerű szakképzésben (ideértve a továbbiakban: a szakképesítés-ráépülés képzés keretében) nappali, esti, levelező, távoktatásos iskolai rendszerben tanulmányokat folytató tanulói jogviszonyban álló, vagy hazai felsőoktatási intézmény nappali tagozatos képzésén vesz részt
* folyamatos tanulmányok folytatását – kivéve az engedélyezett halasztás esetét – vállalja, továbbá
* vállalja, hogy a képzés befejezését követően az MH-val létesített szerződéses szolgálati viszonyát legalább az ösztöndíj folyósításával megegyező ideig fenntartja.

Az ösztöndíjat elnyert hallgatókkal a Bizottság döntésének közlését követően legkésőbb a szemeszter vagy félév második hónapjának utolsó napjáig, a szemeszter vagy félév kezdetére visszamenő hatállyal lehet ösztöndíjszerződést kötni.

Nem köthető ösztöndíjszerződés azzal a hallgatóval, akivel szemben büntetőeljárás – ide nem értve a magánvádas vagy pótmagánvádló vádindítványa alapján indult eljárást – van folyamatban, a büntetőeljárás jogerős befejezéséig.

Az ösztöndíjra pályázatot benyújtó hallgató tudomásulvételével és hozzájárulásával – a honvédek jogállásáról szóló 2012. évi CCV. törvény 31. § (1) és (2) bekezdésében meghatározott, a szolgálati jogviszony létesítésére vonatkozó feltételekre figyelemmel – a büntetlen előélet és magyar állampolgársággal való rendelkezés feltételének fennállása előzetesen ellenőrizhető.

A tanévenként meghirdetésre kerülő ösztöndíjat elnyert hallgató az ösztöndíjszerződésben a meghatározott szemeszter, illetve félév kezdőnapjától szerződéses állományba vételének időpontjáig ösztöndíjra jogosult.

Az ösztöndíj havi összege a felsőoktatási intézményben tanulók esetében:

* felsőoktatási intézmény hallgatója esetében az illetményalap (44.600.-Ft) 300%-a (133.800.-Ft);
* szakképző iskola tanulója esetében az illetményalap (44.600.-Ft) 150%-a

(66.900.-Ft).

A pályázatnak az adatlap szerint tartalmaznia kell:

* A pályázatot benyújtó hallgató személyes adatait (név, születési hely és idő, anyja neve, lakcím, adóazonosító jel stb.);
* Igazolást a hallgatói vagy tanulói jogviszonyról (oktatási intézmény adatai, neve, címe, elérhetősége, intézményvezető aláírása, pecsét);
* Adatkezelési nyilatkozatot
* önéletrajzot

Külön csatolni kell:

* Tanulmányi eredményének hiteles igazolása (leckekönyv, bizonyítvány hiteles fénymásolata)
* hatósági erkölcsi bizonyítvány (a pályázat benyújtásakor érvényes)
* államilag elismert nyelvvizsga-bizonyítvány másolata
* személyi igazolvány és lakcímkártya másolata

A pályázat **beérkezésének határideje** legkésőbb **2019. július 17.** A pályázatokat írásban (ajánlott tértivevényes elsőbbségi küldeményként) az alábbi címre kell eljuttatni:

Név: Magyar Honvédség Parancsnoksága Személyzeti Csoportfőnökség
Cím: 1114. Budapest, Schweidel u. 2-4.

Postai cím: 1885. Budapest, Pf. 25.
Telefon: 06-1-474-11-11

A borítékra rá kell írni: „*Pályázat HM ösztöndíjra*”

*Külön meg kell nevezni a borítékon a megpályázott szakot/szakirányt/ágazatot*.

A pályázat elnyerőivel sikeres alkalmassági vizsgálatot követően ösztöndíjszerződés kerül megkötésre.

Pályázattal kapcsolatos felvilágosítást Varga Zoltánné alezredes, Hajdu Attiláné alezredes és Szoták Róbert őrnagy ad (tel.: 06/30/344-04-90/24-162, 24-170, 24-172,
e-mail: varga.zoltanne@hm.gov.hu, hajdu.attilane@hm.gov.hu szotak.robert@hm.gov.hu,).

Az erre a célra létrehozott bizottság a beadott pályázatok előzetes elfogadásáról 2019. július 26-ig dönt. A befogadott pályázatot beadók alkalmassági vizsgálata tervezetten augusztus és szeptember hónapban kerül lefolytatásra. A pontos időpontról e-mail-ben kapnak az érintettek tájékoztatást.

A hiányosan, rosszul kitöltött pályázatok hiánypótlására az értesítéstől számított 5 munkanapos határidőn belül van lehetőség. A hiányos, határidőn túl beküldött pályázatok érvénytelen pályázatként kizárásra kerülnek.